| Medaljeoversikt |
| --- |
| Friidrett: |
| Konkurrerte for Kypros’ flagg Kypros |
| Friidrett EM i friidrett innendørs |
| Gull | Glasgow 2019 |  60 mH |
| Friidrett Balkanmesterskapet i friidrett |
| Gull | Pitesti 2016 |  110 mH |
| Gull | Pitesti 2015 |  110 mH |
| Friidrett Balkanmesterskapet i friidrett innendørs |
| Gull | Beograd 2017 |  60 mH |
| Gull | Istanbul 2015 |  60 mH |
| Friidrett De europeiske småstatslekene |
| Gull | Reykjavik 2015 |  110 mH |
| Gull | Luxembourg 2013 |  110 mH |
| Friidrett Lag-EM i friidrett (Second League) |
| Gull | Tel Aviv 2017 |  110 mH |
| Bronse | Stara Zagora 2015 |  110 mH |
| Friidrett Lag-EM i friidrett (Third League) |
| Gull | Tblisi 2014 |  110 mH |

**Milan Trajković** (født 17. mars 1992) er en serbiskfødt kypriotisk friidrettsutøver som konkurrerer i sprintløp og hekkeløp. Han vant 110 meter hekk under Balkanmesterskapet i friidrett 2015 og 2016, og ble europamester på 60 meter hekk innendørs i 2019.

Idrettskarriere
---------------

### 2011

Trajković deltok i Junior-EM i friidrett 2011 i Tallinn. Der satte han ny personlig rekord i forsøksheatene på 110 meter hekk (99 cm), med 14,30 sekunder og gikk videre til semifinalen, der han ble slått ut.

### 2013

Han deltok i EM i friidrett innendørs 2013, og fikk der 25. beste tid i forsøksheatet, med 7,95 sekunder. Han gikk dermed ikke videre til semifinalen. 

I De europeiske småstatslekene 2013 vant han 110 meter hekk, med tiden 14,03, 17 hundredeler foran Claude Godart. Den 8. juni satte han personlig rekord på 110 meter hekk, med tiden 13,50, i et stevne i Hellas.

Han nådde finalen på 110 meter hekk under U23-EM i friidrett 2013, og kom der på åttendeplass med 14,22 sekunder.

### 2014

I juni deltok Trajkovic i U23-middelhavsmesterskapet i friidrett 2014, men ble diskvalifisert på 110 meter hekk. Han vant 110 meter hekk i det kypriotiske mesterskapet i friidrett 2014 i Lefkosia.

Han deltok i Samveldelekene 2014, som ble arrangert i Glasgow. Der kom han på femteplass i sitt forsøksheat på 110 meter hekk, og nådde ikke finalen. Kypros deltok i Third League under Lag-EM i friidrett 2014, og Trajkovic vant der 110 meter hekk. Kypros vant Third League dette året, og rykket dermed opp til Second League i Lag-EM 2015. 

I EM i friidrett 2014 fikk han 24. beste tid i forsøksheatet, og nådde ikke semifinalen. 

### 2015

Han deltok i Balkanmesterskapet i friidrett innendørs 2015, der han vant 60 meter hekk med tiden 7,87. I EM i friidrett innendørs 2015 løp han på 7,83 i forsøksheatet på 60 meter hekk, som var 19. beste tid, og han gikk ikke videre til semifinalene. 

De europeiske småstatslekene 2015 ble arrangert i Reykjavík, og Trajković vant der 110 meter hekk. I Lag-EM i friidrett 2015 deltok Kypros i Second League, og han kom der på tredjeplass på 110 meter hekk. I Sommeruniversiaden 2015 i Gwangju kom han på sjetteplass, og han vant 110 meter hekk under Balkanmesterskapet i friidrett 2015. 

### 2016

Han vant 110 meter hekk under det kypriotiske mesterskapet i friidrett 2016 i Lefkosia. Han deltok i Balkanmesterskapet i friidrett 2016, og han vant der 110 meter hekk. Den 8. juli satte han nasjonal rekord på 110 meter hekk i forsøksheatet under EM i friidrett 2016, der han løp på 13,39. Han nådde finalen, der han endte på femteplass. 

Han representerte Kypros under Sommer-OL 2016 i Rio de Janeiro, der han ble nummer 7 på 110 meter hekk.

### 2017

Under Balkanmesterskapet i friidrett innendørs 2017 satte han nasjonal rekord på 60 meter hekk, da han vant denne øvelsen med tiden 7,63. Han forbedret denne rekorden til 7,53 i forsøksheatet på 60 meter hekk under EM i friidrett innendørs 2017, der han gikk videre til finalen og kom på sjetteplass. 

Utendørs vant han 110 meter hekk under det kypriotiske mesterskapet i friidrett, og han vant samme øvelse under Lag-EM i friidrett 2017 (Second League). Den 9. juli satte han ny nasjonal rekord på 110 meter hekk da han kom på andreplass i Diamond League-stevnet London Grand Prix 2017, bak Aries Merritt. Under VM i friidrett 2017 ble han slått ut i semifinalen, der han fikk 11. beste tid på 110 meter hekk. 

### 2018

Trajković deltok i VM i friidrett innendørs 2018, og satte ny nasjonal rekord på 60 meter hekk med tiden 7,51 i semifinalen. I finalen ble han diskvalifisert for tyvstart. 

i Samveldelekene 2018, og kom der på fjerdeplass på 110 meter hekk. Han representerte Kypros under EM i friidrett 2018, der han ble slått ut i semifinalen, med 15. beste tid. 

### 2019

Han løp flere hekkesprinter innendørs på 7,50-tallet i 2019, med bl.a. 7,54 og andreplass i Copernicus Cup, 7,57 og andreplass i Meeting Villa de Madrid og 7,54 og tredjeplass i Müller Indoor Grand Prix i Birmingham. I EM i friidrett innendørs 2019 i Glasgow vant han 60 meter hekk, med tiden 7,60.

Referanser
----------

1. ↑  European Athletics - European Athletics U20 Championships - Tallinn 2011, besøkt 6. august 2018.
2. 1 2 3  IAAF - *Milan Trajkovic*, besøkt 6. august 2018.
3. ↑  European Athletics - *European Athletics U23 Championships - Tampere 2013*, besøkt 6. august 2018.
4. ↑  «Official Results Book – Rio2016: Athletics» (PDF). Arkivert fra originalen (PDF) 11. november 2016. Besøkt 10. oktober 2016.

Eksterne lenker
---------------

* (en) Milan Trajkovic – Olympics.com Rediger på Wikidata

* (en) Milan Trajkovic – Olympic.org Rediger på Wikidata

* (en) Milan Trajkovic – Olympedia Rediger på Wikidata

* (en) Milan Trajkovic – Sports-Reference (OL-resultater – arkivert) Rediger på Wikidata

* (en) Milan Trajkovic – Commonwealth Games Federation Rediger på Wikidata

* (en) Milan Trajkovic – World Athletics Rediger på Wikidata

* (en) Milan Trajkovic – Diamond League Rediger på Wikidata

* (en) Milan Trajkovic – Track and Field Statistics Rediger på Wikidata
* (en) Profil hos European Athletics

| * v
* d
* r
EM-vinnere på 60 m hekk innendørs, menn |
| --- |
| 
* 1966: Eddy Ottoz
* 1967(1): Eddy Ottoz
* 1968(1): Eddy Ottoz
* 1969(1): Alan Pascoe
* 1970: Günther Nickel
* 1971: Eckart Berkes
* 1972(1): Guy Drut
* 1973: Frank Siebeck
* 1974: Anatoliy Moshiashvili
* 1975: Leszek Wodzyński
* 1976: Viktor Myasnikov
* 1977: Thomas Munkelt
* 1978: Thomas Munkelt
* 1979: Thomas Munkelt
* 1980: Yuriy Chervanyov
* 1981: Arto Bryggare
* 1982: Aleksandr Puchkov
* 1983: Thomas Munkelt
* 1984: Romuald Giegiel
* 1985: György Bakos
* 1986: Javier Moracho
* 1987: Arto Bryggare
* 1988: Aleš Höffer
* 1989: Colin Jackson
* 1990: Igors Kazanovs
* 1992: Igors Kazanovs
* 1994: Colin Jackson
* 1996: Igors Kazanovs
* 1998: Igors Kazanovs
* 2000: Staņislavs Olijars
* 2002: Colin Jackson
* 2005: Ladji Doucouré
* 2007: Gregory Sedoc
* 2009: Ladji Doucouré
* 2011: Petr Svoboda
* 2013: Sergej Sjubenkov
* 2015: Pascal Martinot-Lagarde
* 2017: Andrew Pozzi
* 2019: Milan Trajkovic
* 2021: Wilhem Belocian
* 2023: Jason Joseph

 |
|  (1): 50 meter hekk. |

|  |  |
| --- | --- |
| Oppslagsverk/autoritetsdata | Prabook
 |